**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.06.2023, ora 08.00 – 15.06.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.06.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 14.06.2023, la ora 10:45, avertizarea hidrologică nr. 67, valabilă în intervalul 14.06.2023, ora 11:00-15.06.2023, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN-depăşiri ale cotelor de atenŢie:**

**-în intervalul 14.06.2023, ora 11:00 – 15.06.2023, ora 12:00** pe râurile din bazinele hidrografice: Pogăniş – bazin amonte Ac. Cadar Duboz, Bârzava, Moraviţa **(judeţele: Caraş Severin şi Timiş)**, Jiu – pe sectorul aval confluenţă cu râul Motru **(judeţul Dolj)**, Jiu – afluenţii aferenţi sectorului aval confluenţă cu râul Motru – amonte S.H. Podari **(judeţele: Mehedinţi şi Dolj)**.

**-în intervalul 15.06.2023, ora 06:00 – 15.06.2023, ora 12:00** pe râurile din bazinele hidrografice: Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte confluenţă cu râul Desnăţui **(judeţele: Dolj, Mehedinţi şi Caraş Severin)**, Desnăţui **(judeţele: Mehedinţi şi Dolj)**, Jiu – afluenţii aferenţi sectorului aval S.H. Sadu - amonte confluenţă cu râul Gilort, Motru – bazin superior şi afluenţi bazin mijlociu şi inferior **(judeţele: Gorj şi Mehedinţi)**.

**-COD PORTOCALIU-depăşiri ale cotelor de INUnDAŢie în intervalul 14.06.2023, ora 11:00 – 15.06.2023, ora 12:00**, ca urmare a propagării viiturilor formate anterior în amonte şi a precipitaţiilor prognozate,pe râurile din bazinele hidrografice: Pogăniş – sector aval confluenţă cu râul Tău – amonte Ac. Cadar Duboz **(judeţul Caraş Severin)**, Bârzava – pe sectorul aval S.H. Gătaia **(sector îndiguit - judeţul Timiş)**.

**Se ridică începând cu data de 14.06.2023, ora 11:00, Avertizarea Hidrologică din celelalte bazine hidrografice avertizate anterior.**

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeteţelor:* ***CARAŞ-SEVERIN, DOLJ, GORJ, MEHEDINŢI şi TIMIŞ*** (5 prefecturi) ***– COD GALBEN;***

*-către prefecturile judeteţelor:* ***CARAŞ-SEVERIN şi TIMIŞ*** (2 prefecturi*)* ***–COD PORTOCALIU.***

**Debitele au fost relativ staționare** pe râurile din bazinele hidrografice Vedea, Ialomița, Siret, bazinul superior și mijlociu al Oltului, bazinul mijlociu și inferior al Argeșului, afluenții Prutului și pe cele din Dobrogea, iar pe cursurile mijlocii și inferioare ale râurilor Someș, Crasna, Barcău, Crișuri, Mureș, Bega, Timiș, Bârzava, Caraș, Moravița, Nera, Cerna, Jiu, Prut și pe cursurile inferioare ale Arieșului și Târnavelor au fost în creștere prin propagare. Pe celelalte râuri debitele au fost în general în scădere.

Se situează peste:

-**COTELE DE INUNDAȚIE** râul Bârzava la stația hidrometrică Partoș (200+40)-jud. TM (sector îndiguit);

-**COTELE DE ATENȚIE** râul Moravița la stația hidrometrică Moravița (250+78)-jud. TM.

În interval s-au situat peste:

-**COTA DE INUNDAȚIE** râurile la stațiile hidrometrice: Pogăniș - Valea Pai (250+6)-jud. CS;

-**COTA DE ATENȚIE** râurile la stațiile hidrometrice: Jiu – Podari (300+4)- jud. DJ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Someșul Mic, Crișuri, Arieș, Ampoi, Bega, Pogăniș, Bârzava, Caraș, Nera, Jiu, pe afluenții Oltului inferior, cursul superior al Prutului, cursul inferior al Crasnei și mai mici (sub 30% din normalele lunare) pe râurile din bazinele hidrografice: Trotuş, Putna, Râmnicu Sărat, Bârlad, afluenții Prutului, pe unele râuri mici din bazinele Argeșului, Ialomiței și din bazinul superior al Oltului și pe râurile din Dobrogea.

**Debitele vor fiîn creștere** ca urmare a precipitațiilor prognozate și propagării pe râurile din bazinele hidrografice: Bega, Timiș, Bârzava, Moravița, Caraș, Nera, Cerna, Jiu, bazinele superioare și mijlocii ale râurilor Someșul Mic, Crasna, Barcău, Crișuri, bazinele mijlocii și inferioare ale Mureșului și Oltului. Pe râurile din bazinele hidrografice: Vedea, Argeș, Ialomița, Siret, Prut și pe râurile din Dobrogea debitele vor fi staționare, iar pe celelalte râuri debitele vor fi în general în scădere.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri mai importante de niveluri și debite, cu posibile depăşiri ale **COTELOR DE APĂRARE** pe unele râuri mici din zonele de munte din vestul și sud-vestul țării ca urmare a precipitațiilor sub formă de aversă prognozate, izolat mai însemnate cantitativ.

Se vor situa peste **COTELE DE ATENȚIE** cursurile inferioare ale râurilor Bârzava și Moravița.

**DUNĂRE**

**Debitul la intrarea în ţară** (secţiunea Baziaş) în intervalul 14-15.06.2023 **a fost în creştere, având valoarea de** **7600 m3/s**, peste media multianuală a lunii **iunie (6400 m3/s).**

În aval de Porțile de Fier debitele au fost în creștere pe sectorul Gruia-Oltenița și în scădere pe sectorul Călărași-Tulcea.

**Debitul la intrarea în ţară** (secţiunea Baziaş) **va fi în creştere (7700 m3/s).**

În aval de Porțile de Fier debitele vor fi în creștere pe sectorul Gruia-Călărași și în scădere pe sectorul Cernavodă-Tulcea.

***Se situează în faza I de apărare următoarele sectoare de dig:***

-Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I, Smârdan-23 August II, 23 August-Grindu, Ciulineț–Isaccea, Pardina, Grindu-Canton km 30, Crișan, Letea, Sf. Gheorghe (din administrarea ANAR); Măcin, Smârdan, Chilia Veche (din administrarea consiliilor locale), dig Șosea Măcin-Smârdan (din administrarea CNAIR) (jud. Tulcea);

-Ciobanu-Gârliciu (km 19+150), dig Gârliciu (km 25+ 450) (jud. Constanța).

***Se situează în faza a II-a de apărare următoarele sectoare de dig:***

-Canton km 30-Ciulineț, Gorgova, T. Vladimirescu, R3, R4 (din administrarea ANAR); Nufăru-Victoria (din administrarea consiliilor locale), (din administrarea CNAIR) (jud. Tulcea).

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 55 mc/s;

-r. Dâmbovița: ac. Văcărești: 15 mc/s;

-CA2: 0 mc/s;

-Der. Mircea Vodă: 1.5 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 1.034 mc/s.

Debitul râului Crișul Alb în secțiunea Crișcior este 11,04 mc/s.

**2.** **Situaţia meteorologică în intervalul 14.06.2023, ora 09.00 –15.06.2023, ora 06.00**

**Administraţia Naţională de Meteorologie (A.N.M.) a emis în data de 14.06.2023, la ora 10:00, atenţionarea meteorologică nr. 66-COD GALBEN, valabilă în intervalul 15.06.2023, orele 02:00-12:00, vizând instabilitate atmosferică și ploi moderate cantitativ:** „în intervalul menționat, în sudul Banatului și în vestul și nordul Olteniei, precum și în vestul Carpaților Meridionali vor fi perioade cu instabilitate atmosferică. Aceasta se va manifesta prin averse torențiale și descărcări electrice. În intervale scurte de timp sau prin acumulare cantitățile de apă vor fi de 20...25 l/mp și izolat de peste 30...40 l/mp. Instabilitatea atmosferică va fi accentuată în cea mai mare parte a țării până în jurul datei de 19 iunie.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***CARAŞ-SEVERIN, DOLJ, GORJ, HUNEDOARA, MEHEDINŢI şi VÂLCEA*** (6 prefecturi)***-COD GALBEN.***

**În ţară** vremea s-a încălzit în toate regiunile, astfel încât valorile termice diurne s-au situat în jurul normelor caracteristice perioadei, doar în sud-vest au fost ușor mai mici. Cerul a fost variabil, cu înnorări ziua și averse slabe pe arii restrânse în Carpații Meridionali și Orientali și izolat în Transilvania, Oltenia, Muntenia și Dobrogea. Pe parcursul nopții nebulozitatea s-a accentuat, iar ploile s-au semnalat în sudul Banatului, local în Oltenia și izolat în Moldova. Vântul a suflat slab și moderat. Temperaturile maxime s-au încadrat între 20 de grade la Huedin și 29 de grade la București-Filaret, Buzău, Călărași și Fetești, iar la ora 6 se înregistrau valori termice cuprinse între 8 grade la Câmpeni și 19 grade la Turnu

Măgurele, Tulcea, Sulina, Mahmudia, Gura Portiței și Constanța-dig.

**La Bucureşti** vremea s-a încălzit și a devenit normală termic pentru această perioadă. Cerul a fost variabil, iar vântul a suflat slab până la moderat. Temperatura maximă a fost de 27 de grade la Afumați, 28 de grade la Băneasa și 29 de grade la Filaret, iar la ora 6 se înregistrau 13 grade la Băneasa și 16 grade la Afumați și Filaret.

**3. Prognoza meteorologică în intervalul 15.06.2023, ora 09.00–16.06.2023, ora 9.00**

**În ţară** vremea va fi în general instabilă. Ziua vor fi perioade cu înnorări temporar accentuate, averse și descărcări electrice în zonele montane, în sud-vest și centru și pe arii restrânse în celelalte regiuni. Noaptea nebulozitatea va fi persistentă în jumătatea de vest a țării, unde temporar va ploua, iar în rest cerul va deveni variabil și aria ploilor se va restrânge. În intervale scurte de timp sau prin acumulare se vor înregistra cantități de apă de 20...30 l/mp și izolat, cu o probabilitate mai ridicată în sud-vest, de peste 40 l/mp. Izolat va cădea grindină și vor fi posibile vijelii. Vântul va sufla slab și moderat, cu intensificări de scurtă durată asociate ploilor. Temperaturile maxime se vor încadra între 20 de grade în sudul Banatului și în jurul a 31 de grade izolat în Muntenia, iar cele minime se vor situa între 11 și 20 de grade. Pe areale mici vor fi condiții de ceață.

**La Bucureşti** vremea se va încălzi. Cerul va fi variabil, cu probabilitate ridicată după-amiaza și seara pentru înnorări, averse și descărcări electrice. Vântul va sufla slab și moderat. Temperatura maximă se va situa în jurul valorii de 30 de grade, iar cea minimă va fi de 15...17 grade.

***II. CALITATEA APELOR***

**Pe râurile interioare**

**A.P.M. Braşov** informează că în urma unei sesizări din data de 13.06.2023, ora 17:30, despre o mortalitate piscicolă pe malul Acumulării Voila, personalul S.G.A. Braşov s-a deplasat la faţa locului pentru verificări şi prelevare de probe de apă. În urma investigaţiilor, **fenomenul de mortalitate piscicolă nu s-a confirmat**.

Pe fluviul Dunărea şi pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 13.06.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**Garda Forestieră Ploiești** informează că în data de 10.06.2023, la ora 13:10, s-a produs un incendiu în zona comunei Moroeni, pe raza Ocolului Silvic Pucioasa, jud. Dâmbovița. Acesta a afectat o suprafaţă de 0,02 ha de litieră și a fost stins în aceeași zi, la ora 15:10, de către personalul silvic, pompierii militari, jandarmi și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE